**KIMENŐ MOTIVÁCIÓS FELMÉRÉS (2021)**

**A Gazdaságtudományi Kar beszámolója a 2020/2021. tanévben végzős illetve várhatóan végzős hallgatók válaszai alapján**

A kimenő motivációs felmérések lényege, hogy megismerjük a jelenlegi, illetve a frissen végzett hallgatóink véleményét azzal kapcsolatban, hogy hogyan értékelik az adott képzést és magát az intézményt. Az önértékelés célja megtalálni a gyenge pontokat, illetve a fejlesztendő területeket.

A felmérést 19 fő töltötte ki, ami az összes kitöltés 13,10%-át jelenti.

A felmérést kitöltők 55,6%-a alapképzéses, 33,3% mesterképzéses, 11,1% pedig felsőoktatási szakképzéses hallgató. Az alapszakosok nagyrésze (14,3%) pénzügy és számvitel, valamint gazdálkodási és menedzsment szakos, a mesterképzésen legtöbben a marketing és a vállalkozásfejlesztés szakról töltötték ki a felmérést (28,6%), felsőoktatási szakképzésről pedig a pénzügy és számvitel szakról vettek részt legtöbben a felmérésben (60%). A legtöbben 2016-ben kezdték el tanulmányaikat (31,6%).

A hallgatók 84,2%-a teljes munkaidőben dolgoznak, ami nagyrészt szorosan kapcsolódik a tanult szakhoz. A hallgatók ennek megfelelően (87,5%) elsősorban dolgozónak tekinti magukat, mintsem hallgatónak.

Általánosan elmondható, hogy a hallgatók közepesen elégedettek az infrastruktúrával, kulturális, sportolási és ösztöndíj rendszerrel – alacsony pontszámmal rendelkezik tantermek felszereltsége, viszont magas pontszámmal rendelkezik a könyvtárak színvonala. Alacsony pontszámot ért el a HÖK tevékenysége, a kollégiumok színvonala, és nem érzik igazságosnak a tanulmányi ösztöndíjak rendszere. Legnagyobb mértékben a sportolási lehetőségekkel elégedettek a kitöltők, illetve azzal, hogy az oktatók gyakran kezelték a szakmai problémákat.

A kitöltők véleménye szerint pszichológiából és jogból kevesebb ismeretet nyújtott az intézmény az elvárttól.

52,6%-ban nem terveznek a kitöltők további iskolarendszerű tanulást. A 47,4% 77,8%-a mesterképzésen szeretne továbbtanulni, főként levelező munkarendben.

Alapvetően elmondható, hogy jelen kérdőív hallgatóit nem a hallgatói lét vonzza, hanem a diploma, mint minősítés. Sok esetben azonosítják a magasabb végzettséget magasabb jövedelemmel, könnyebb elhelyezkedési lehetőséggel és nagyon sokan a felmérés alapján csupán ezért választották a mesterképzést. Így a kimenő hallgatókat nehéz megfogni, kellene valamilyen olyan plusz tényező kiemelése, melyek ezentúl sokkal nagyobb pozitívummal szolgál a hallgatók számára. Ilyen lehet a kiemelkedő szakmai tudás nyújtása, megújult képzési struktúra, gyakornoki pozíciók és azokban rejlő további munkalehetőség, illetve ezek egyetem által történő támogatása. Mindenképpen fejleszteni szükséges a HÖK tevékenységét, elérhetőségét, hogy a hallgatókhoz még közelebb legyenek, illetve több információ jusson el a hallgatókhoz tőlük, így talán az elégedetlenség is finomítható.